จากสถานการณ์การแพร่ระบาดของเชื้อไวรัสโควิดสายพันธุ์เดลตาในปี 2021 นักเศรษฐศาสตร์หั่นการคาดการณ์เศรษฐกิจให้ต่ำกว่ากี่เปอร์เซ็นต์
นักเศรษฐศาสตร์หั่นการคาดการณ์เศรษฐกิจให้ต่ำกว่า 2% โดยมองอีกว่าเศรษฐกิจไทยอาจขยายตัวต่ำกว่า 1% หรือถึงขึ้นติดลบเป็นปีที่ 2 ติดต่อกันได้ หากสถานการณ์การแพร่ระบาดของเชื้อไวรัสโควิดสายพันธุ์เดลตารุนแรงและเลวร้ายมากขึ้น ประกอบกับมาตรการล็อกดาวน์ที่อาจจะขอต่อเวลาจาก 14 วันออกไป หากจำนวนผู้ติดเชื้อรายวันยังอยู่ในระดับสูงและยังไม่มีท่าทีว่าจะลดลง ซึ่งกิจกรรมทางเศรษฐกิจที่ชะลอตัว รายได้คนที่หดหาย 

ประกอบกับความเชื่อมั่นทั้งนักลงทุนและผู้บริโภคที่ลดลง น่าจะมีผลให้เศรษฐกิจช่วงไตรมาสที่สามในปี 2021 หดตัวเทียบไตรมาสที่สอง (หลังปรับฤดูกาล) เรียกว่าหดตัวเทียบไตรมาสต่อไตรมาสเป็นระยะเวลาสองไตรมาสติดต่อกัน (ไตรมาสสองก็แย่ เทียบไตรมาสแรก) หรือที่นักเศรษฐศาสตร์เรียกว่าภาวะถดถอยทางเทคนิค ซึ่งรูปแบบการฟื้นตัวที่หดตัวลงมาเป็นรอบที่สองหลังการระบาดรอบแรก อาจมีลักษณะคล้ายตัว W แม้ขาหลังที่ลงจะไม่ลึกมากเท่ารอบแรก แต่ก็มีผลให้การฟื้นตัวสะดุดและเศรษฐกิจในปีต่อๆ ไปก็เสี่ยงโตช้าลง การบริโภคชะลอแรง การท่องเที่ยวยังอ่อนแอ มีเพียงภาคการส่งออกสินค้า การผลิตกลุ่มที่เกี่ยวข้องกับสินค้าส่งออก และการใช้จ่ายจากาครัฐยังพอเป็นแรงขับเคลื่อน 

แต่ถ้าสายพันธุ์เดลตาลามไปสหรัฐอเมริกาจนวัคซีน Pfizer รับมือได้น้อยลงแล้ว เศรษฐกิจสหรัฐฯ ที่อาจอ่อนแอลง จะกระทบภาคการส่งออกของไทยจนเศรษฐกิจไทยย่ำแย่ได้
ข่าวเศรษฐกิจและการเงิน,การวิเคราะห์ทางการเงิน & เศรษฐศาสตร์การเงิน